Другарице певају невести
Не јадај јаде, Смиљо девојко,
Не јадај јаде, не рони суза,
Сутра ће твоја мајка већма жалити
Док твоје друге на воду пођу,
На воду пођу, под пенџер дођу,
Па позоведу Смиљу девојку:
„Хајде на воду, Смиљо девојко,
Хајде на воду, воде донети“!
Какав ће мајка одговор дати:
Или ће рећи: от'шла је Смиља,
Или ће рећи: воде је донела,
Нли ће рећи: заспала Смиља!
Твоја ће мајка пред двор изићи,
Пред двор изићи, па беседити:
„Понесте друге, Смиљине суде,
Моја је Смиља воде донела,
Воде донела, ал' туђој мајци,
Ни Смиље младе, ни воде хладне.“

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 129-130.

Српске лирске народне песме‎
Сватовске песме